Gundisalvus Pérez
Gundisalvus Perez (Hispanice Gonzalo Pérez), Segoviae anno 1500 natus et Matriti anno 1566 mortuus, fuit politicus, poeta et interpres Hispanicus. In Universitate Salmantina educatus est. Regibus Hispaniae Carolo I et Philippo II scriba a secretis fuit. In multis itineribus Philippi II socius fuit. Soneta Hispanice composuit.

Ulixea
Primam versionem Hispanicam Odysseae Homeri versibus hendecasyllabis fecit. Ulixeam eam nominavit. Haec secunda post Simonem Minervium versio Odysseae in linguas novas fuit. Carmina a primo ad terdecimum anno 1550 Salmanticae et Antverpiae edita sunt, poema totum Antverpiae anno 1556, totum et emendatum Venetiis anno 1562.

Nexus externi
 Ulixeae editio prima in Vicicommuniis (carmina I—XIII)
 Ulixeae editio Venetiana (plena)

Interpretes Homerici
Interpretes Graeco-Hispanici
Auctores Hispanici